1. ΝΟΜΟΘΕΤΙΚΟΝ ΔΙΑΤΑΓΜΑ της 10/14 Σεπτ.1929 (ΦΕΚ Α’346) Περί ιδρύσεως Γραφείου Προστασίας Ελληνικών Σύκων. Άρθρ.1.-“Προς προστασίαν της καλλιεργείας, ποιότητος, βιομηχανοποιήσεως και εμπορίας των σύκων, συνιστάται, με έδραν τας Αθήνας, Γραφείον Προστασίας Ελληνικών Σύκων, αποτελούν νομικόν πρόσωπον Δημοσίου Δικαίου και διοικούμενον υπό του κατά τας κατωτέρω διατάξεις του παρόντος συγκροτουμένου Διοικητικού Συμβουλίου”. Το ανωτέρω Γραφείον κατηργήθη δια του Ν.Δ.2167/1952, αι δε αρμοδιότητες αυτού περιήλθον εις το Υπουργείον Γεωργίας. Άρθρ.2.-“1.Ειδικώτεροι σκοποί του Γραφείου Προστασίας Ελληνικών Σύκων είναι: α)Η μελέτη, διάδοσις και επιμέλεια της εφαρμογής επιστημονικών μέσων προς ανάπτυξιν της παραγωγής των σύκων, βελτίωσιν και προστασίαν της ποιότητος και προς ελάττωσιν του κόστους της καλλιεργείας αυτών, και η εκλαϊκευσις των οδηγιών της επιστήμης δι’ ειδικού περιοδικού εκδιδομένου υπό του Γραφείου Σύκων. β)Η εξευγένεσις των αγρίων συκοδένδρων και η δημιουργία και διάδοσις εκλεκτών φυτωρίων. γ)Η επί σκοπώ βελτιώσεως των όρων επεξεργασίας και συσκευασίας ίδρυσις προτύπου εργοστασίου σύκων, ενός εν Καλάμαις και ετέρου εν Λακωνία, με τον σκοπόν της μελλοντικής καθοδηγήσεως των συσκευαστών και των εξαγωγέων σύκων δια την όσον το δυνατόν καλλιτέρευσιν της συσκευασίας και ποιότητος τούτων. Τα εργοστάσια ταύτα, ή τμήματα τούτων, δύνανται να παραχωρώνται επί αναλόγω ενοικίω εις τας συνεταιρικάς οργανώσεις των συκοπαραγωγών, ή μεμονωμένους παραγωγούς προς  αποθήκευσιν και επεξεργασίαν σύκων, της ιδίας αυτών παραγωγής, εις ανεγνωρισμένους ειδικούς συσκευαστάς σύκων, καθώς και εις ανεγνωρισμένους ήδη και κατά την ισχύν του παρόντος εμπόρους εξαγωγείς σύκων προς αποθήκευσιν και επεξεργασίαν των σύκων του εμπορίου των. δ)Η διαφήμισις και εν γένει μέριμνα δια την επέκτασιν της καταναλώσεως των σύκων και των εκ τούτων βιομηχανικών προϊόντων. ε)Η συσκευασία δια λογαριασμόν των συνεταιρισμένων συκοπαραγωγών, ή των μεμονωμένων τοιούτων, σύκων της ίδιας αυτών παραγωγής. Τα ούτω συσκευαζόμενα σύκα δύναται το Γ.Π.Ε.Σ., εφ όσον προσφέρουσι ταύτα αι συνεταιρικαί οργανώσεις ή οι παραγωγοί, να διαθέτη δια λογαριασμόν αυτών εις την εσωτερικήν κατανάλωσιν απαγορευομένης οπωσδήποτε αμέσως ή εμμέσως της φορτώσεως ή μεταφορτώσεως τούτων δια το εξωτερικόν .  το Γ.Π.Ε.Σ. δύναται επίσης να παρέχη εις συνεταιρικάς οργανώσεις ή τους μεμονωμένους παραγωγούς, τους παραδίδοντας τα σύκα των προς τον σκοπόν τούτον μέχρι της πωλήσεως αυτών, οικονομικάς διευκολύνσεις βάσει των τιμών του επισήμου δελτίου του Εμπορικού Επιμελητηρίου Καλαμών με ανάλογον περιθώριον. Προς ευχέρειαν της αυξήσεως της εσωτερικής καταναλώσεως σύκων, δικαιούται το Γ.Π.Ε.Σ. να προβαίνη εις την αγοράν από τους συνεταιρισμούς ή μεμονωμένους παραγωγούς σύκων, ιδίας αυτών παραγωγής, μέχρι του ποσού 100,000 οκάδων, εις τας τρεχούσας τιμάς κατά την ημέραν της αγοράς, βασιζομένας εις τας τοιαύτας του επισήμου δελτίου του χρηματιστηρίου Τεργέστης και Αμβούργου, ή του Εμπορικού Επιμελητηρίου Καλαμών. Μετά την διάθεσιν ολοκλήρου ή μέρους του ποσού τούτου δύναται το Γ.Π.Ε.Σ. να προβαίνη εις νέαν αγοράν προς συμπλήρωσιν των εκάστοτε διατιθεμένων   ποσοτήτων   υπό   τους    αυτούς   ως Σελ.821 149-83 Οργανισμός Σύκων 16.Μ.α.1 άνω περιορισμούς. Η αγορά και η διάθεσις δια την εσωτερικήν κατανάλωσιν κανονισθήσονται καθ’ ον τρόπον ήθελεν ορίσει το Διοικητικόν Συμβούλιον του Γ.Π.Ε.Σ., γνωστοποιουμένου του τοιούτου κανονισμού εντός 8 ημερών εις το Εμπορικόν Επιμελητήριον Καλαμών και Εμπορικόν Σύλλογον Γυθείου. ς)Η συγκράτησις των τιμών των βρωσίμων σύκων δια της εξαγοράς υπό του Γ.Π.Ε.Σ., μέχρι του 1/3 της όλης παραγωγής των βρωσίμων ποιοτήτων τούτων. Η τιμή της εξαγοράς θέλει καθορίζεται δι’ αποφάσεως του Διοικητικού Συμβουλίου, εκδιδομένης εντός του δευτέρου 15θημέρου του μηνός Αυγούστου εκάστου έτους, και δέον ν’ ανταποκρίνεται εις την εκκαθαριζομένην τοιαύτην δια τον παραγωγόν επί τη βάσει των εξηκριβωμένων τιμών των κεντρικών αγορών καταναλώσεως (Τεργέστης, Αμβούργου, Λονδίνου, Μασσαλίας κλπ.), λαμβανομένων εξ επισήμων πληροφοριών του Γ.Π.Ε.Σ. και του Εμπορικού Επιμελητηρίου Καλαμών, μετά την αφαίρεσιν όλων των εξόδων μεταφορών, συσκευασίας και φορολογιών. Η εξαγορά ενεργείται από 1 Σεπτεμβρίου μέχρι πέρατος της περιόδου. Εξαιρετικώς δια το τρέχον παραγωγικόν έτος η τιμή της εξαγοράς θέλει καθορίζεται δι’ αποφάσεως του Διοικητικού Συμβουλίου, εκδιδομένης μέχρι τέλους Οκτωβρίου ενεστώτος έτους υπό τους αυτούς ως άνω όρους. ζ)Η εξασφάλισις κατωτάτου ορίου τιμών αποσύκων και προς τούτο ευχέρεια της οινοπνευματοποιήσεως υπό του Γ.Π.Ε.Σ. αναλόγου ποσότητος εξ αυτών, οριζομένης κατ’ έτος δια κοινής αποφάσεως των Υπουργών Εθνικής Οικονομίας και Γεωργίας, εφ όσον αι υπό της βιομηχανίας προσφερόμεναι τιμαί δεν ανταποκρίνονται προς το εκ της βιομηχανοποιήσεως των αποσύκων έσοδον το βεβαιούμενον υπό του Γενικού Χημείου του Κράτους. Δια της αυτής αποφάσεως καθορίζεται και ο τρόπος της οινοπνευματοποιήσεως. Η τιμή εξαγοράς καθορίζεται υπό του Διοικητικού Συμβουλίου του Γ.Π.Ε.Σ. κατά το πρώτον 15θήμερον του μηνός Αυγούστου εκάστου έτους και μετά γνωμοδότησιν της Διευθύνσεως του Γενικού Χημείου του Κράτους, αγοράζονται δε ταύτα είτε απ’ ευθείας από συνεταιρικάς οργανώσεις και τους παραγωγούς, είτε από τους εμπόρους συσκευαστάς και εξαγωγείς. Από τους τελευταίους τούτους αγοράζονται μόνον τα προερχόμενα εκ της επεξεργασίας και διαλογής των καλών ποιοτήτων των επεξεργαζομένων εις τας αποθήκας ή εργοστάσιά των. Σελ.822 149-84 η)Η μετά προηγουμένην έγκρισιν των Υπουργών Εθνικής Οικονομίας και Γεωργίας παρασκευή συκοκαφέ, γλυκόζης και άλλων βιομηχανικών προϊόντων εκ σύκων και η προς τούτο δημιουργία των απαραιτήτων εγκαταστάσεων. θ)Η εξαγωγή νωπών σύκων εις το εξωτερικόν. 2.Η εξαγωγή εις το εξωτερικόν των υπό του Γ.Π.Ε.Σ. και κατά τας διατάξεις του παρόντος νόμου αγοραζομένων ή οπωσδήποτε περιερχομένων αυτώ σύκων ενεργείται είτε αμέσως υπό του Γ.Π.Ε.Σ., είτε μέσω ανεγνωρισμένων εξαγωγέων σύκων, οίτινες διεξάγουν κατ’ επάγγελμα εξαγωγήν και πέραν των μετά του Γ.Π.Ε.Σ. συναλλαγών των δια πλειοδοτικού διαγωνισμού, είτε επί προμηθεία επί τη βάσει κανονισμού εκδιδομένου κατ’ έτος υπό του συμβουλίου του Γ.Π.Ε.Σ. εξασφαλίζοντος τα συμφέροντα του Γ.Π.Ε.Σ. και τας ανάγκας των εξαγωγέων ακριβοδικαίως. Ο κανονισμός ούτος υποβάλλεται εις την έγκρισιν του επί της Εθνικής Οικονομίας Υπουργού και κοινοποιείται εις το Εμπορικόν Επιμελητήριον Καλαμών και Εμπορικόν Σύλλογον Γυθείου και Μολάων. 3.Η εκτέλεσις απάντων των καθοριζομένων σκοπών του Γραφείου ενεργείται κατά τας εκάστοτε αποφάσεις του Διοικητικού Συμβουλίου, λαμβανομένας συμφώνως προς τα εν άρθρ.6 του παρόντος οριζόμενα. 4.Δια Δ/τος, εκδιδομένου προτάσει των Υπουργών Εθνικής Οικονομίας και Γεωργίας και τη συμφώνω γνωμοδοτήσει του Διοικητικού Συμβουλίου του Γ.Π.Ε.Σ., θέλει καθορισθή ο τρόπος της οργανώσεως και διεξαγωγής της εσωτερικής υπηρεσίας του Γραφείου, τα καθήκοντα του Διοικητικού Συμβουλίου και της Διοικητικής Επιτροπής, ο τρόπος της εκπροσωπήσεως του Γραφείου, η σύνθεσις, η αμοιβή, τα προσόντα και τα καθήκοντα του προσωπικού και εν γένει πάσα λεπτομέρεια, αφορώσα εις την λειτουργίαν του γραφείου”. Άρθρ.3.-“1.Δια Δ/των, εκδιδομένων τη προτάσει των επί της Εθνικής Οικονομίας και Γεωργίας Υπουργών και επί τη βάσει κανονισμού του Γ.Π.Ε.Σ., συντασσομένου εντός του μηνός Αυγούστου, δύνανται να λαμβάνωνται μέτρα δια τον έλεγχον: α)της συλλογής και συγκομιδής, β)της αποξηράνσεως και της προφυλάξεως του σκώληκος, γ)της συσκευασίας και δ)της προστασίας της ποιότητος των σύκων. 16.Μ.α.1 Οργανισμός Σύκων 2.Εν περιπτώσει παραβάσεως των δια των ως άνω Δ/των τιθεμένων διατάξεων, επιβάλλεται κατά των παραβατών φυλάκισις μέχρι 10 ημερών ή χρηματική ποινή 1000 δραχμών, εν υποτροπή δε αμφότεραι αι ποιναί. 3.Τα εκ της επιβολής των ως άνω ποινών χρηματικά ποσά περιέρχονται εις το Γραφείον Προστασίας Ελληνικών Σύκων. 4.Αι παραβάσεις αύται δικάζονται από τα αρμόδια δικαστήρια κατ’ έγκλησιν των προς τούτο εντεταλμένων υπαλλήλων ή αντιπροσώπων του Γ.Π.Ε.Σ. κατά προτίμησιν πάσης άλλης υποθέσεως, εξακριβουμένης της τοιαύτης παραβάσεως παρά τριμελούς επιτροπής αποτελουμένης από ένα υπάλληλον του Γ.Π.Ε.Σ., ένα αντιπρόσωπον του Εμπορικού και Βιομηχανικού Επιμελητηρίου Καλαμών και ένα αντιπρόσωπον του Γεωργικού Επιμελητηρίου, Μεσσηνίας, οριζομένους προς τούτο αρμοδίως”. Τα άρθρ.1, 2 και 3 αντικατεστάθησαν ως άνω δια του άρθρ.3 Ν.Δ. της 22/22 Ιουλ.1933 κυρωθέντος δια του Νόμ.5926/1933. Άρθρ.4.-(Προέβλεπε την επιβολήν εξαγωγικού τέλους υπέρ του Γ.Π.Ε.Σ. Αντικατεστάθη δια του άρθρ.6 Ν.Δ.1590/1942, όπερ κυρωθέν δια της υπ’ αριθ.302/1946 Πράξεως Υπουργικού Συμβουλίου, κατηργήθη υπ’ αυτής δια τον εφεξής χρόνον). Άρθρ.5-9.(Αναφέρονται εις την διοίκησιν και εποπτείαν του καταργηθέντος ΓΠΕΣ). Άρθρ.10.-Πάσα λεπτομέρεια του παρόντος κανονισθήσηται δια Δ/των προκαλουμένων υπό των Υπουργών Εθνικής Οικονομίας και Γεωργίας, η δε ισχύς αυτού άρχεται από της εν τη Εφημερίδι της Κυβερνήσεως δημοσιεύσεώς του.

[Source: greek_legal_code_raptarchis | Tokens: 7947]